Paplūdimio futbolas

Paplūdimio futbolas – komandinė sporto šaka, futbolo atmaina. Paplūdimio futbolo veiklą prižiūri FIFA.

 Istorija  
Paplūdimio futbolas žaidžiamas paplūdimio smėlio aikštelėje, kuri yra mažesnė negu įprasta futbolo aikštė. Sporto šaka išsivystė Brazilijoje. Žaidžia dvi komandos po 5 žaidėjus (įskaitant vartininką). Žaidimą sudaro 3 kėliniai po 12 minučių. 1992 m. buvo priimtos tarptautinės taisyklės, ir ėmė vykti tarptautiniai turnyrai. Nuo 1995 m. vyksta Pasaulio paplūdimio futbolo čempionatas, kurio organizavimą 2005 m. FIFA perėmė iš BSWW. Nuo 2015 m. paplūdimio futbolas įtrauktas į Europos žaidynių programą. 

 Tarptautinės varžybos 
 Rinktinės 
 Rinktinių FIFA pasaulio paplūdimio futbolo čempionatas
 BSWW (Beach Soccer Worldwide) pasaulinės rinktinių taurės bei turnyrai
Taip pat vyktsta vyrų ir moterų kontinentiniai bei olimpiniai turnyrai.

 Klubinės 
 Mundialito de Clubes pasaulinis klubų turnyras
 Euro Winners Cup europos klubų turnyras
Vyksta daug tarptautinių bei vietinės reikšmės turnyrų. 

 Paplūdimio futbolas Lietuvoje  

Paplūdimio futbolo varžybas Lietuvoje organizavo Lietuvos salės futbolo asociacija.https://lff.lt/varzybos/papludimio/https://lff.lt/news/7123/artejanciam-sezonui-besirengianti-sales-futbolo-asociacija-pildosi-naujais-nariais/ 2020 m. birželio mėn., kad tiksliau atspindėtų veiklą, LSFA pavadinimas buvo pakeistas į Lietuvos salės ir paplūdimio futbolo asociacija (LSPFA).https://www.sportas.lt/naujiena/415028/lff-vykdomojo-komiteto-posedzio-gaires-nauja-jaunimo-asociacija-ekranas-ir-t-danileviciaus-noras-siekti-dar-vienos-kadencijos 2024 sausio mėn. paplūdimio futbolo valdymas buvo atskirtas nuo LSFA, ir perėjo į tiesioginį LFF valdymą. LSPFA pavadinimas sugrąžintas į ankstesnįjį – Lietuvos salės futbolo asociacija (LSFA).https://www.lff.lt/keiciasi-lietuvos-sales-ir-papludimio-futbolo-asociacijos-pavadinimas/

Lietuvos vyrų paplūdimio futbolo rinktinė dalyvavo 2008 m., 2017 m., 2019 m. ir 2021 m.UEFA paplūdimio futbolo atrankos varžybose į FIFA pasaulio paplūdimio futbolo čempionatą, tačiau atrankinio etapo nepraėjo nei karto. 

Kasmetinis vyrų klubų paplūdimio futbolo čempionatas Lietuvoje vyksta vienoje lygoje, apskričių lygų nėra. Klubai kasmet taip pat kovoja dėl Lietuvos taurės. Moterų lygos šiuo metu dar nėra, bet pirmasis klubinis turnyras jau įvyko 2019 m.

 Šaltiniai 

 Nuorodos 
 LFF oficiali svetainė 
 Oficialūs rezultatai

Kategorija:Paplūdimio futbolas
Kategorija:Paplūdimio sportas